CELEX: 62014CN0051
Language: et
Date: 2014-02-04 00:00:00
Title: Kohtuasi C-51/14: Eelotsusetaotlus, mille on esitanud Oberverwaltungsgericht für das Land Nordrhein-Westfalen (Saksamaa) 4. veebruaril 2014 – Pfeifer & Langen GmbH & Co. KG versus Bundesanstalt für Landwirtschaft und Ernährung

12.5.2014   
            
            
               ET
            
            
               Euroopa Liidu Teataja
            
            
               C 142/11
            
         Eelotsusetaotlus, mille on esitanud Oberverwaltungsgericht für das Land Nordrhein-Westfalen (Saksamaa) 4. veebruaril 2014 – Pfeifer & Langen GmbH & Co. KG versus Bundesanstalt für Landwirtschaft und Ernährung
   (Kohtuasi C-51/14)
   2014/C 142/14
   Kohtumenetluse keel: saksa
   
      Eelotsusetaotluse esitanud kohus
   
   Oberverwaltungsgericht für das Land Nordrhein-Westfalen
   
      Põhikohtuasja pooled
   
   
      Kaebaja ja apellatsioonkaebuse esitaja: Pfeifer & Langen GmbH & Co. KG
   
      Vastustaja ja vastustaja apellatsioonimenetluses: Bundesanstalt für Landwirtschaft und Ernährung
   
      Eelotsuse küsimused
   
   
               1.
            
            
               Kas määruse (EMÜ) nr 1998/78 (1) artikli 14 lõige 3 reguleerib suhkru asendamist ladustamiskulude hüvitamise valdkonnas ammendavalt ja kas kõnealune säte ei sea tingimuseks, et asendatava suhkru peab olema tootnud mõni teine sama liikmesriigi territooriumil asuv tootja?
            
         
               2.
            
            
               Kas juhul, kui eelmisele küsimusele vastatakse jaatavalt, seab määruse (EMÜ) nr 1998/78 artikli 14 lõige 3 ladustamiskulude hüvitise saamise tingimuseks, et asendatav C-suhkur „asendatakse suhkrutootja juures füüsiliselt”?
            
         
               3.
            
            
               Kas juhul, kui suhkru asendamise suhtes on kohaldatav määruse (EMÜ) nr 2670/81 (2) artikli 2 lõige 2, seab määruse (EMÜ) nr 2670/81 artikli 2 lõige 2 ladustamiskulude hüvitise saamise tingimuseks, et asendatav C-suhkur „asendatakse suhkrutootja juures füüsiliselt”?
            
         
               4.
            
            
               Teise võimalusena – kas määruse (EMÜ) nr 2670/81 artikli 2 lõige 2 on kehtetu osas, milles see nõuab, et asendatava suhkru „on tootnud mõni teine sama liikmesriigi territooriumil asuv tootja”?
            
         
      (1)  Komisjoni 18. augusti 1978. aasta määrus (EMÜ) nr 1998/78, millega kehtestatakse üksikasjalikud eeskirjad suhkru ladustamiskulude hüvitamiseks (EÜT L 231, lk 5).
   
      (2)  Komisjoni 14. septembri 1981. aasta määrus (EMÜ) nr 2670/81, milles sätestatakse üksikasjalikud rakenduseeskirjad kvooti ületava suhkrutoodangu kohta (EÜT L 262, lk 14; ELT eriväljaanne 03/05, lk 85).